Определение на Съда (шести състав) от 13 февруари 2020 г. (преюдициално запитване от Centrale Raad van Beroep - Нидерландия) — H. Solak/Raad van bestuur van het Uitvoeringsinstituut werknemersverzekeringen (Uwv)
(Дело C-258/18)1
(Преюдициално запитване — Член 99 от процедурния правилник на Съда — Споразумение за асоцииране ЕИО–Турция — Член 59 от Допълнителния протокол — Решение № 3/80 — Социална сигурност на турските работници мигранти — Отмяна на клаузите за пребиваване — Член 6 — Допълнително обезщетение — Спиране — Отказ от гражданството на приемащата държава членка — Регламент (EО) № 883/2004 — Специални парични обезщетения, независещи от направените осигурителни вноски — Изискване за пребиваване)
Език на производството: нидерландски
Запитваща юрисдикция
Centrale Raad van Beroep
Страни в главното производство
Жалбоподател: H. Solak
Ответник: Raad van bestuur van het Uitvoeringsinstituut werknemersverzekeringen (Uwv)
Диспозитив
Член 6, параграф 1, първа алинея от Решение № 3/80 Решение № 3/80 на Съвета по асоцииране ЕИО—Турция от 19 септември 1980 година за прилагането на схемите за социално осигуряване на държавите — членки на Европейските общности, към турските работници и членовете на техните семейства, във връзка с член 59 от Допълнителния протокол, подписан на 23 ноември 1970 г. в Брюксел и сключен, одобрен и утвърден от името на Европейската икономическа общност с Регламент (ЕИО) № 2760/72 на Съвета от 19 декември 1972 година, трябва да се тълкува в смисъл, че допуска национална правна уредба, съгласно която изплащането на отпуснато въз основа на тази уредба обезщетение, с което следва да се допълни пенсия за инвалидност, за да бъде гарантиран доход за обезпечаване на жизнения минимум, се спира за получател турски гражданин, принадлежащ към редовния пазар на труда на дадена държава членка, след като той се е отказал от гражданството на тази държава членка, което той придобил по време на пребиваването си в нея, и се е завърнал в държавата си по произход.
____________
1 ОВ C 276, 6.8.2018 г.